wickkiey/tamil-wikipedia-markdown huggingface dataset:
# ரெய்க்

**ரெய்க்** (Reich)  
ஜெர்மன் வார்த்தை **ரிக்** என்ற வார்த்தையை தழுவியச் சொல் ஆகும்.இலத்தின் மொழி *இம்பீரியம்* என்ற நேர் வார்த்தையின் தழுவல் சொல்லாகும். இச்சொல் சம்பிரதாயமாக அரசாட்சியை அல்லது பேரரசை குறிக்கும் சொல்லாக ஜெர்மனி உள்பட பல நாடுகளில் வெவ்வேறு மொழி உச்சரிப்பில் பயன்படுத்தப்பட்டு வருகிறது. இது நேரிடையாக முடியாட்சி, வெய்வர் குடியரசு, நாசி ஜெர்மனி என்ற பொருளை எந்த வகையிலும் தரவில்லை. இருப்பினும் தொடர்ந்து *டியுட்ச் ரெய்க்* என்ற வார்த்தை குடியரசுவாதிகளைக் குறிக்கப் பயன்படுத்தப்பட்டது. 1871 ல் ஒருங்கிணைந்த ஜெர்மனியாக இருந்த காலத்தில் அரசாட்சி செய்த ஒட்டோ வோன் பிஸ்மார்க் **டியுட்ச் ரெய்க்** என அழைக்கப்பட்டார். அது முதல் அதிகாரப்பூர்வ ஜெர்மனிப் பெயராக 1945 வரை தொடர்ந்தது.  
டியுட்ச் ரெய்க் சொல் ரோமப் பேரரசர் காலம் முதல் மாற்றமால் (911-1806) பயன்படுத்தப்பட்டு வந்தது இதை *முதலாம் ரெய்க்* (First Reich) காலம் என்று வரலாற்றியலாளர்கள் குறிப்பிடுகின்றனர். அதன் பின் வந்த *இரண்டாம் ரெய்க்* (Second Reich) காலத்தில் தான் இவை மூன்று பிரிவாக பிரிக்கப்பட்டது.  
- முடியாட்சி நாடாக இருந்தபொழுது (1871-1918) *ஹோகன்ஜோலன்* சட்டத்தின்படி ஜெர்மன் எம்பயர் .
- ஜனநாயக குடியரசுர ஆட்சியின் பொழுது (1919-1933) வெய்மர் குடியரசு எனபெயர் மாற்றம் கொண்டது.
- சர்வாதிகார ஆட்சியின்பொழுது (1933-1945) பொதுவான பெயராக மூன்றாம் ரெய்க் (Third Reich) அல்லது நாசி ஜெர்மனி என அழைக்கப்பட்டது.
# ஜெர்மன் ரெய்க்

**ஜெர்மன் ரெய்க்** (German Reich) ஜெர்மன் மொழியில் அதிகாரப்பூர்வமாக 1871 முதல் 1945 வரை அழைக்கப்பட்ட* டியுட்ச்சஸ் ரெய்க்* எனும் சொல்லின் ஆங்கில முழு மொழியாக்கத்தின்படி **'ஜெர்மன் எம்பயர்**' 1918 வரை ஏற்படுத்தப்பட்ட ஹோகன்ஜோலன் சட்டப்படி அவ்வாறு அழைக்கப்பட்டு வந்தது. முதலாம் உலகப்போர் வரை அழைக்கப்பட்டு வந்த இப்பெயர் போரின் தோல்வியால் பேரரசர் (எம்பரர்) தன்னுடைய *எம்பயர்* பதவியை துறந்ததால் எம்பயர் என்ற சொல் நீக்கப்பட்டு ரெய்க் என்ற பெயர் சேர்க்கப்பட்டது. அதன் பின் *ஜெர்மன் ரெய்க்* என எல்லோராலும் சில காலம் வரை அழைக்கப்பட்டது .காலப்போக்கில் அந்தப் பெயரை பலராலும் சுருக்கமாக ஜெர்மனி என்று அழைத்ததினால் அப்பெயரே நிலைத்துவிட்டது. டியுட்ச் ரெய்க் சொல் ரோமப் பேரரசர் காலம் முதல் மாற்றமால் (911-1806) பயன்படுத்தப்பட்டு வந்தது இதை *முதலாம் ரெய்க்* (First Reich) காலம் என்று வரலாற்றியலாளர்கள் குறிப்பிடுகின்றனர். அதன் பின் வந்த *இரண்டாம் ரெய்க்* (Second Reich) காலத்தில் தான் இவை மூன்று பிரிவாக பிரிக்கப்பட்டது.  
- முடியாட்சி நாடாக இருந்தபொழுது (1871–1918) ஹோகன்ஜோலன் சட்டத்தின்படி ஜெர்மன் எம்பயர் .
- ஜனநாயக குடியரசுர ஆட்சியின் பொழுது (1919–1933) வெய்மர் குடியரசு எனபெயர் மாற்றம் கொண்டது.
- சர்வாதிகார ஆட்சியின்பொழுது (1933–1945) பொதுவான பெயராக மூன்றாம் ரெய்க் (Third Reich) அல்லது நாசி ஜெர்மனி என அழைக்கப்பட்டது.

இதனையிடையே இது ஆஸ்டிரியாவை தன் ஆளுகைக்குட்படுத்தியபொழுது இப்பெயர் *வல்லாண்மைப் பெற்ற ஜெர்மன் ரெய்க்* (Greater German Reich) என்று *கடைசி இரண்டு வருடங்களுக்கு* (1943–1945) நாசி சட்டத்தின்படி அழைக்கப்பட்டு வந்தது .
# நான்கு காவலர்கள்

(ஐக்கிய நாடுகள்), வின்சன்ட் சர்ச்சில் (ஐக்கிய இராச்சியம்), 1943 ல் கெய்ரோ மாநாட்டில் இரண்டாம் உலகப்போருக்காக சந்தித்தபொழுது]]  

**நான்கு காவலர்கள்** (*Four Policemen*) என்ற பெயர் அமெரிக்க அதிபர் பிராங்க்ளின் டி ரூஸ்வெல்ட் இரண்டாம் உலகப்போருக்காக அணி சேர்ந்த நான்கு நாட்டு அணித்தலைவர்களையும், ஐக்கிய நாடுகள் அமைப்பை உருவாக்கியவர்களைக் குறிப்பதற்காக அவரால் இப்பெயர் சூட்டப்பட்டது. இவ்வணியினர் நேசநாட்டு அணியினர் எனவும் அழைக்கப்பட்டனர். இதன்படி அமைந்த ஐக்கிய அமெரிக்கா, ஐக்கிய இராச்சியம் (பிரித்தானியா), சோவியத் ஒன்றியம், மற்றும் சீனா ஆகிய நான்கு நாடுகளின் நான்கு தலைவர்களும் *நான்கு காவலர்கள்* என அழைக்கப்பட்டனர்.
# மான்துவா நகரியம்


**மான்துவா** என்று அழைக்கப்படுகிற **மான்துவா நகரியம்** (, ) , வரலாற்றுச் சிறப்புமிக்கது. இவ்விடம் இத்தாலி நாட்டிலுள்ள லோம்பார்டி ஆட்சி மண்டலத்தின் கீழ்வரும் மான்துவா மாகாணத்தில் இருக்கிறது.  

## மான்துவா நகரியச் சிறப்புகள்
- இத்தாலியின் பண்பாட்டுத் தலைநகராக 2016 ஆம் ஆண்டு இத்தாலி அரசால் தேர்ந்தெடுக்கப்பட்டுள்ளது
- இவ்விடம் ஏறத்தாழ கி.மு.2000 வருடங்களுக்கு முன்னரே இருந்ததற்கானச் சான்றுகள் உள்ளன. 12 ஆம் நூற்றாண்டில் இந்நகரத்தின் மூன்று பக்கங்களிலும் ஏரிகள் இருக்குமாறு அமைக்கப்பட்டது
- உலகிலுள்ள இரட்டை நகரங்களுக்கான பட்டியலில், இந்நகரமும் அடங்கும்.
- ஐக்கிய நாடுகள் கல்வி, அறிவியல், பண்பாட்டு நிறுவனம் பட்டியலிட்டுள்ள பல சுற்றுலா இடங்கள் இங்குள்ளன.

## மான்துவா நகரிய எழில்கள்
# கேசுதிகிலியோன்



**கேசுதிகிலியோன்** (Castiglione township; இத்தாலியம்: Comune di Castiù (Castiglione delle Stiviere)) என்பது இத்தாலியில் வரலாற்றுச் சிறப்பு மிக்க ஒரு நகரியம் ஆகும். இவ்விடம் இத்தாலி நாட்டிலுள்ள, லோம்பார்டி நிருவாக மண்டலத்தின் கீழ்வரும் மேன்டுவா மாகாணத்தில் இருக்கிறது.  

## வீரமாமுனிவர் பிறந்த இடம்

காஸ்திலியோனே தெல்லே ஸ்டிவியரே என்னும் இடத்தில்தான் தலைசிறந்த தமிழறிஞராகிய வீரமாமுனிவர் பிறந்தார். அவரது இயற்பெயர் கொஸ்தான்சோ ஜுசேப்பே எவுசேபியோ பெஸ்கி (Costanzo Giuseppe Eusebio Beschi). அவர் பிறந்த நாள் 1680, நவம்பர் 8. வீரமாமுனிவர் பிறந்த 300ஆம் ஆண்டுக் கொண்டாட்டம் காஸ்திலியோனே நகரில் 1980இல் நிகழ்ந்தது. தம் மண்ணில் பிறந்து வளர்ந்த ஒருவர் தமிழ் நாட்டுக்குச் சென்று அங்கே மறைப்பணி ஆற்றியதோடு தலைசிறந்த மொழிப்பணியும் ஆற்றி உலகப்புகழ் பெற்றதை காஸ்திலியோனே மக்கள் சிறப்பித்தார்கள். அவருடைய நினைவாக பதக்கம் வெளியிடப்பட்டது. அவர் நினைவைக் கொண்டாடும் விதத்தில் அவருக்குச் சிலையொன்றும் எழுப்பப்பட்டது. குறிப்பாக, வீரமாமுனிவருக்கு "தமிழ் மொழியின் தாந்தே" (Il Dante della lingua Tamil) என்னும் பட்டமளித்து ஊர்மக்கள் சிறப்பித்தனர்.  

இத்தாலி நாட்டில் Divina Commedia (தெய்வீக இன்பிலக்கியம்) என்னும் தலைசிறந்த நெடும்பாடலை இயற்றி அழியாப் புகழ் பெற்றவர் தாந்தே அலிகியேரி (Dante Alighieri) என்னும் புலவர். அவரைப் போன்று, அவருடைய இலக்கியப் பாணியை அடியொற்றி, வீரமாமுனிவரும் தேம்பாவணி என்னும் தீஞ்சுவைக் காவியத்தை ஆக்கினார். மேலும் தமிழ் இலக்கியம், இலக்கணம், அகராதி, உரைநடை போன்ற படைப்புகளோடு பரமார்த்த குருவின் கதை போன்ற நகைச்சுவை இலக்கியத்தையும் ஆக்கிய வீரமாமுனிவரைத் தமிழுக்குத் தாம் அளித்தமை பற்றி காஸ்திலியோனே மக்கள் பெருமைப்படுகின்றனர்.  

:
# நேச அணி

**நேச அணி** (Allies) (நேச நாடுகள் அணி-நட்பு அணி)  
ஒரு பொதுவான சர்ச்சைகளுக்காக குறிப்பிட்ட சில நாடுகள் ஒன்றுசேர்ந்து பொது கருத்தை எட்டுவதற்காக ஏற்படுத்தப்பட்ட அணி சேர்ந்த நாடுகள் அமைப்பை நேச நாடுகள் அணி அல்லது நேச அணி என அழைக்கப்பட்டது. இதன்மூலம் அதனதன் இராணுவ அமைப்புடன் ஒன்று சேர்ந்து அனைவரும் ஒரே நோக்கத்திற்காக ஒரே எதிரியை நோக்கிப் போராடுவது அல்லது போரிடுவது என்ற குறிக்கோளுக்காக அமைக்கப்பட்டது. இவ்வணியில் சேர்ந்த நாடுகள் ஒரே அணியாக முதலாம் உலகப்போரில் மைய சக்தியை (மையசக்தி என்றழைக்கப்பட்ட நாடுகள்- பல்கேரியா, ஒட்டோமான் பேரரசு, ஆஸ்டிரிய-அங்கேரி, ஜெர்மன் பேரரசு) எதிர்த்தும் இரண்டாம் உலகப்போரில் அச்சு நாட்டு (அச்சு சக்திகள்) அணிகளின் சக்தியை எதிர்த்தும் போரிட்டன.  

es:Aliados  
hi:मित्रपक्ष  
it:Alleati  
ja:連合国  
ml:സഖ്യകക്ഷികള്‍  
simple:Allies  
sl:Zavezniki
# மைய சக்திகள்


**மைய சக்திகள்** அல்லது *மையசக்தி நாடுகள்*' (*Central Powers*, (இடாய்ச்சு மொழி: *Mittelmächte*; அங்கேரிய மொழி: *Központi hatalmak*; துருக்கிய மொழி: *İttifak Devletleri* or *Bağlaşma Devletleri*; பல்கேரிய மொழி: *Централни сили*) என்பது முதலாம் உலகப்போரில் நட்பு நாடுகள் அமைப்புக்கு எதிராகப் போரிட்ட நான்கு நாடுகளின் கூட்டணியாகும். இந்த அமைப்பில் ஜெர்மன் பேரரசு, ஆஸ்திரிய-அங்கேரியப் பேரரசு, உதுமானியப் பேரரசு மற்றும் பல்கேரிய இராச்சியம் ஆகிய பேரரசுகள் அங்கத்துவம் பெற்றன. இந்நாடுகள் நிலை பெற்றிருந்த இடங்களைப் பொருத்து இப்பெயர் பெற்றது. இந்நான்கு நாடுகளும் *கிழக்கில்* அமைந்த உருசியப் பேரரசு, *மேற்கில்* அமைந்த மூன்றாம் பிரஞ்சு குடியரசு, மற்றும் ஐக்கிய இராச்சியத்துக்குமிடையில் மத்தியில் வீற்றிருந்தமையால் இப்பெயர் பெற்றது.  

## உறுப்பு நாடுகள்
- ஆஸ்திரிய-அங்கேரியப் பேரரசு; 28 சூலை 1914 இல் போரில் இறங்கியது.
- (ஜெர்மன் காலணி ஆட்சியை உள்ளடக்கியது); 1914 ஆகத்து 1 இல் போரில் இறங்கியது.
- ; 1914 ஆகத்து 2 இல் இரகசியமாகவும், 1914 அக்டோபர் 29 இல் வெளிப்படையாகவும் போரில் இறங்கியது.
- பல்கேரிய இராச்சியம்; 1915 அக்டோபர் 14 இல் போரில் இறங்கியது.
# வார்ப்புரு:Infobox Former International Organization

<noinclude>  
</noinclude><includeonly>{|  

|-  

|-  

|-  

|-  

|-  

|-  

| width=50% | **தலைநகர்**  
| width=50% |  
|-  

|-  

|-  

|-  

|**[[அரசியலமைப்பு|]]**  
|-  

---

---

---

---

---

|-  

---

---

---

---

|-  

---

---

---

---

---

|-  

|-  


|-  
}  
|-  
}  
|-  
}  
|-  
}  
|-  
}  
|-  
}  
|-  
}  
|-  
}  
|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|}  
|}</includeonly><noinclude>  

- This infobox is a part of ****.
- Review the **Documentation**
- Read the **Instructions**

</noinclude>
# நூறு நாட்கள் தாக்குதல்


**நூறு நாட்கள் குற்றம்** (Hundred Days Offencive)  
முதல் உலகப்போர் இறுதிநிலையில் நேசநாட்டு அணியினரால் மையசக்தியினருக்கு எதிராக மேற்குப்பகுதியில் நடத்தப்பட்டத் தாக்குதலை *100 நாட்கள் குற்றம்* என அழைக்கப்பட்டது. இத்தாக்குதலினால் *முதல் உலகப்போர்* முடிவுக்கு வந்தது. இந்த *100 நாட்கள்* தாக்குதல் எதையும் சிறப்பு நிகழ்வையோ, சிறப்பு செய்தியையோக் கொண்டிருக்கவில்லை மாறாக அமீன்ஸ் போரிலிருந்து துவங்கி *100 நாட்கள்* வரை தொடர்ந்து போர் புரிந்ததினால் நேசநாட்டு அணியினருக்கு ஏற்பட்ட வெற்றியை மட்டுமே குறிப்பிடுகிறது. இப்போரை *வெற்றிமுகத் தாக்குதல் * (Advance to Victory) எனவும் குறிப்பிடுகின்றனர். இத்தாக்குதல் ஆகஸ்டு 8, 1918, முதல் தொடங்கி நவம்பர் 11, 1918, வரை நடைபெற்றது. ஆத்திரேலியப் படைத்துறைக் கட்டளையாளரான ஜான் மோனாசு என்பவரது திட்டத்தின்படி இந்தத் தாக்குதல் நடைபெற்றது.
# விக்கிப்பீடியா:முதற்பக்கக் கட்டுரைகள்/பெப்ரவரி 22, 2009


**ஈழத்தமிழருக்கு ஆதரவான தீக்குளிப்புகள்** என்பது 2009 சனவரி, மற்றும் பெப்ரவரி மாதங்களில் வன்னியில் இலங்கை அரசு நடத்தும் ஈழத்தமிழர் இனப்படுகொலைகளைக் கண்டித்தும், உடனடியாக அங்கு போர் நிறுத்தத்தை வலியுறுத்தியும் தமிழகம், மலேசியா, சுவிட்சர்லாந்து ஆகிய நாடுகளில் தமிழர்கள் சிலர் மேற்கொண்ட தீக்குளிப்பு நடவடிக்கைகளைக் குறிக்கும். இதில் தமிழ்நாட்டில் ஆறு பேர், மலேசியாவில் ஒருவர், சுவிட்சர்லாந்தில் ஒருவர் என எட்டுப்பேர் இறந்தனர். தமிழ்நாட்டை சேர்ந்த ஊடகவியலாளர் கு. முத்துக்குமாரே (படம்) சனவரி 29, 2009 இல் முதலில் தீக்குளித்து இறந்தார்.  
---

**கார்த்திகை** என்பது ஒரு நாள்மீன் கூட்டத்திற்கு பெயர். இது இந்திய வானியலிலும் சோதிடத்திலும் இராசி சக்கரத்தில் (ஓரை வட்டத்தில்) (*Zodiac*) குறிப்பிடப்படும் 27 நட்சத்திரங்களில் மூன்றாவது நட்சத்திரம் ஆகும். இது இந்திய மரபுப்படி கால் பாகம் மேட இராசியிலும் (மேட ஓரையிலும்) (Aries) முக்கால் பாகம் இடப ராசியிலும் (இடப ஓரையிலும்) (Taurus) உள்ள பரவலாக அறியப்பெற்ற ஒரு நாள்மீன் கூட்டம் (நட்சத்திரக்கூட்டம்). எளிதில் யாரும் வெறுங்கண்ணால் பார்த்து அடையாளம் தெரிந்து கொள்ளக்கூடியது. இதனுடைய அறிவியற்பெயர் M45. சாதாரண வழக்கில் பேசப்படும் பெயர் Pleiades.
# நவீன நடனம்


**நவீன நடனம்** எனப்படுவது 20 ம் நூற்றாண்டின் துவக்கத்தில் மேற்குலகில் வளர்ந்த நடனப் பாணி ஆகும். மேற்குநாட்டு செவ்வியல் நடனத்துக்கு (Ballet) எதிர் வடிவமாக இந் நடனம் தோன்றியது. செவ்வியல் நடனத்தின் இறுக்கமான கட்டுப்பாடுகளுடன் கூடிய நுணுக்கங்களை,அணிகலன்கள், காலணிகள் விலக்கி, படைப்பாற்றல் மிக்க தனி மனித வெளிப்பாட்டுக்கு முக்கியத்துவம் தந்து இந்நடனம் வளர்ந்தது.
# விக்கிப்பீடியா:உங்களுக்குத் தெரியுமா/பெப்ரவரி 22, 2009


- **ஓசனிச்சிட்டுப்** பறவைகள் மட்டுமே பறந்துகொண்டு பின்நோக்கி நகரவும், அந்தரத்தில் சிறகடித்துக் கொண்டே ஓரிடத்தில் நிலையாக இருக்கவும் வல்லவை.
- மனிதரின் வழக்கமான **உடல் வெப்பநிலை 37** பாகை செல்சியசு ஆகும்.
- வெற்றிடத்தில் **ஒளி வேகம்** மாறா **299 792 458** மீட்டர்/நொடி ஆகும்.
- 32 மில்லியன் நூல்கள் உட்பட அதிக உருப்படிகளைக் வைத்திருக்கும் ஐக்கிய அமெரிக்க **காங்கிரசு நூலகமே** உலகின் மிகப் பெரும் நூலகம்.
- **ஐம்பெருங்காப்பியங்களாக** அறியப்படுபவை சிலப்பதிகாரம், மணிமேகலை, குண்டலகேசி, வளையாபதி, சீவக சிந்தாமணி ஆகியன.
# அக்ரூட்



**அக்ரூட்** அல்லது **அக்கருட்டு** அல்லது **அக்கரோட்டு** அல்லது **அக்குரோட்டு** என்பது யுக்லன்சு ரிசியா லின் (Juglandaceae regia linn) வகை தாவரங்கள். இதில் இருந்து பெறப்படும் அக்ரூட் கொட்டை பலரால் விரும்பி உண்ணப்படுகிறது. இவை 10-40 மீ உயரம் வளரக்கூடியவை. இவை ஐரோப்பா, கிழக்கு சீனா, தென்னிந்தியா, அமெரிக்கா, கனடா, மெக்சிக்கோ ஆகிய இடங்களில் பெரிதும் பயிரிடப்படுகிறது.
# சிறுவர் இலக்கியம்

**சிறுவர் இலக்கியம்** என்பது சிறுவர்களுக்காக எழுதப்படும் வரையப்படும் இலக்கியம் ஆகும். பொதுவாக 12 வயதுக்கு உட்பட்டோருக்காக இது எழுதப்படுகிறது. விடலைப் பருவத்தினராக எழுதப்படும் நூல்களும் சிறுவர் இலக்கியம் என்று சில வேளைகளில் வகைப்படுத்தப்படுவதுண்டு. சிறுவர் கல்வியில் மட்டுமல்லாமல், அன்றாட வாழ்விலும் சிறுவர் இலக்கியம் ஒரு முக்கிய இடத்தைப் பெறுகிறது.  

## சிறார் இலக்கிய வகைகள்

- படக்கதை
- வரைகதை
- ஆத்திசூடி வடிவம்
- கதைகள்
:* பாட்டி கதைகள்  
:* தொன்மங்கள்  
:* அறிவுரை  
:* அறிபுனை  
:* பஞ்சதந்திரக் கதை  
- வாழ்க்கை வரலாறு
- குழந்தை பாடல்கள்
:* நிலாப்பாட்டு  

## பண்புகள்
சிறுவர் இலக்கியம் மொழி நடையிலும், பொருளிலும், நூல் அமைப்பிலும் வளர்ந்தோர் இலக்கியத்தில் இருந்து வேறுபட்டது. வயதைப் பொறுத்து மொழி எளிமையாக அமைய வேண்டும். சிறுவர்களுக்கு ஏற்ற அவர்களுக்கு ஈர்ப்பான விடயங்களாக அமைய வேண்டும், நூல் படங்களுடன் ஈர்ப்பாக அமையவேண்டும்.  

- கற்பனை
:* பேசும் மிருகங்கள், அதிசய உயிரினங்கள்  
:* கற்பனை உலகங்கள்  
- சிறுவர் பார்வையில் உலகம்
# மொழி வரலாறு

**மொழி வரலாறு** என்பது மனிதர் எப்போது மொழியைப் பயன்படுத்த தொடங்கினர் என்பது பற்றியும், குறிப்பிட்ட மொழிகள் எப்போது தோன்றி மருபின என்பது பற்றியதும் வரலாறு ஆகும்.  

## பேச்சு மொழியின் தோற்றம்
13.7 பில்லியன் ஆண்டுகளுக்கு முன்னர் அண்டம் தோன்றியதாகவும், தற்கால மனித இனம் (Homo Sapiens) 300, 000 ஆண்டுகளுக்கு முன்னர் தோன்றியதாகவும் அறிவியலாளர்கள் கருதுகின்றனர். சுமார் 100000-50000 ஆண்டுகளுக்கு முன்னர் கிழக்கு ஆபிரிக்காவில் இருந்து மனிதர் மத்திய ஆசியா ஊடாக ஐரோப்பா, ஆசியா, அமெரிக்கா ஆகிய இடங்களுக்குப் பரவினர். சுமார் 40,000 ஆண்டுகளுக்கு முன்பு பேச்சு மொழி தோன்றியிருக்கலாம் எனக் கருதப்படுகிறது.  

## எழுத்து மொழியின் தோற்றம்
பெரும்பாலும் காட்டுவாசி ஆக இருந்த மனிதர், கிமு 10 000 ஆண்டுகள் அளவில் வேளாண்மையில் ஈடுபட தொடங்கினர். சுமேரிய (கிமு 5000) , எக்ப்திய (3500), இந்து (கிமு 2600), சீன (கிமு 2100), கிரேக்க (கிமு 1600) நாகிரகங்கள் வேளாண்மை சிறந்த ஆற்றுக்கரையை ஒட்டிப் பிறந்தன.  

இந் நாகரிகங்களின் ஒரு முக்கிய கூறு அவை எழுத்து மொழியை பயன்படுத்த தொடங்கியது ஆகும்.  
- சுமேரிய மொழி - கிமு 3100-2000
- எகிப்திய மொழி - கிமு 3400
- கிரேக்க மொழி
- சீன மொழி
- பிராக்கிரதம்
- தமிழ்
# விண்வெளித் தொழிற்துறை

**விண்வெளித் தொழிற்துறை** என்பது வானூர்தி, ஏவுகணை, செய்மதி, விண்கலம், விண் ஆய்வுகலம் (probes), விண் தொலைநோக்கி, விண்வெளி நிலையம் போன்றவற்றை வடிவமைத்தல், உற்பத்திசெய்தல், பரிசோதித்தல், ஏவுதல், பராமரித்தல் ஆகிய செயற்பாடுகளைக் கொண்ட தொழிற்துறை ஆகும்.  

## வரலாறு
இத் தொழிற்துறை 20 ம் நூற்றாண்டின் தொடக்கத்தில், குறிப்பாக ரைட் சகோதர்களின் வானூர்தி ஓட்டத்துடன் தொடங்கியது. 1920 களில் வான் போக்குவரத்துச் சேவை தொடங்கியது. அதனைத் தொடர்து வானூர்தி தொழிற்துறை அபார வளர்ச்சி கண்டது.  

1957 ம் ஆண்டு முதலாவது செய்மதி ஸ்புட்னிக் ஏவப்பட்டது. முதல் மனித விண்வெளிப்பயனம் வஸ்தோக் 1 திட்டம் மூலம் 1961 ம் ஆண்டு நிறைவேற்றப்பட்டது. முதல் மீள் பயன்பாடு விண்கலம் X-15 1963 ம் ஆண்டு ஏவப்பட்டது. முதல் முறையாக நிலாவில் மனிதர் 1969 ம் ஆண்டு சென்றுவந்தனர். சக்தி வாய்ந்த கபிள் விண்வெளித் தொலைநோக்கி 1990 ம் ஆண்டு விண்வெளிக்கு எடுத்துச் செல்லப்பட்டது. அனைத்துலக விண்வெளி நிலையத்துக்கான கட்டுமானப் பணிகள் 1998 ம் ஆண்டு தொடங்கியது. en:Dennis Tito என்ற அமெரிக்கரை உருசிய விண்கலம் ஒன்று முதல் விண்வெளிச் சுற்றுலாப் பயணியாக ஏப்ரல் 2001 ஏற்றிச் சென்றது. முதல் அரசு சாரா அமைப்பால் மீள் பயன்பாடு விண்கலம் 2004 ம் ஆண்டு Tier One அனுப்பப்பட்டு Ansari X Prize வென்றது.  

## அளவீடுகள்
- உலக மொத்த உற்பத்தி:
- உலக மொத்த உற்பத்தி வீதம்:
- தொழிலாளர்கள்

## முக்கிய நிறுவனங்கள்
### அரசுகள்
- NASA - ஐக்கிய அமெரிகா
- ESA - ஐரோப்பா
- RSA - உருசியா
- CNSA - சீனா
- ISRO - இந்தியா
- ISA - இசுரேல்
- JAXA - நிப்பான்

### தனியார்
- Boeing
- Loakheed Martin
- Raytheon
- British Aeronautics
- Airbus
- Bombardier
# தமிழ் சிறுவர் இலக்கியம்

**தமிழ் சிறுவர் இலக்கியம்** என்பது தமிழ் மொழியில் உள்ள சிறுவர் இலக்கியம். பண்டைத் தமிழ் இலக்கியத்தில் ஆங்காங்கே சில படைப்புக்கள் சிறுவர்களுக்கு ஏற்றதாக இருந்ததென்றாலும், 19 ஆம் நூற்றாண்டிலேயே சிறுவர்களை வாசர்களாகக் கொண்ட இலக்கியங்கள் பெரிதும் தோன்றின. ஆதலால், 20 ஆம் நூற்றாண்டில் சிறுவர் இலக்கியம் குறிப்பிடத்தக்க வளர்ச்சியைக் கண்டது. இந்திய மொழிகளில் தமிழ் மொழியில் மட்டும்தான் குழந்தை இலக்கியம் சிறப்புற்று இருக்கிறது. 16 ஆம் நூற்றாண்டில் ஔவையார் ஆத்திச்சூடி மூலம் தமிழில் குழந்தை இலக்கியத்தை தொடங்கி வைத்தார்.  

## முக்கிய படைப்புகள்
- தமிழ் நாட்டார் பாடல்கள்
  - தாலாட்டுப் பாடல்
  - விளையாட்டுப் பாடல்
- தமிழ் சிறுவர் விடுகதைகள்
- ஔவையார்
  - ஆத்திசூடி
  - கொன்றை வேந்தன்
- பாரதி
  - ஓடி விளையாடு பாப்பா
- இதழ்கள்
  - அம்புலிமாமா
  - கோகுலம்
  - பாலமித்திரா
  - ரத்தினபாலா
- தமிழ் சித்திரக்கதைகள்
  - வாண்டுமாமா சித்திரக் கதைகள்
  - பூந்தளிர் (வரைகதை)
  - தமிழ்வாணன் சித்திரக் கதைகள்
- கதைகள்
  - பரமார்த்த குருவும் சீடர்களும்
  - பீர்பால் கதைகள்
  - தெனாலி இராமன் கதைகள்
  - பஞ்சதந்திரக் கதைகள்
  - பௌத்த ஜாதகக் கதைகள்
- பாடல்கள்
  - நிலா நிலா ஓடி வா
  - ஆடிப்பிறப்புக்கு நாளை விடுதலை ஆனந்த மானந்தம் தோழர்களே!
  - தத்தாங்கி தத்தாங்கி தட்டும் பிள்ளை
  - கைவீசம்மா கைவீசு
  - சின்ன சின்ன எறும்பே சிங்கார எறும்பே
- இடதுசாரித் தமிழ் சிறுவர் இலக்கியம்
- சிறுவர் இலக்கிய எழுத்தாளர்கள்
  - நவாலியூர் சோமசுந்தரப்புலவர்
  - கா. நமச்சிவாய முதலியார்
  - வி. கிருஷ்ணமூர்த்தி
  - மணி திருநாவுக்கரசு முதலியார்
  - மயிலை சிவமுத்து
  - அழ. வள்ளியப்பா
  - கொ. மா. கோதண்டம்
  - சுதாராஜ்
  - சுகுமாரன் -
  - விழியன்
  - சாலை செல்வம்
  - ஆயிஷா நடராசன்
  - விஷ்ணுபுரம் சரவணன்
  - உதயசங்கர்
  - பாலபாரதி
  - கன்னிக்கோவில் ராஜா
  - யூமா வாசுகி
  - மதுரை சரவணன்
  - கொ. மா. கோ. இளங்கோ
  - ஆதி வள்ளியப்பன்

## இதையும் காண்க
- குழந்தை எழுத்தாளர் சங்கம்
# மகர ஒளி

சூரிய மறைவிற்குப்பின் காட்டப்படுகிறது]]  

**மகர ஜோதி** (*Makara Jyothi*) வானத்தில் ஆண்டு தோறும் ஜனவரி 14 ல் மாலை 6.30 மணி அளவில் மகர சங்கராந்தி எனக்கூறப்படும் நாளன்று தோன்றும் நட்சத்திரம்.  
கேரளா மாநிலத்தில் சபரிமலைக்கு நேர் எதிரே கண்டமாலா மலை முகட்டில் இது தோன்றுவதாக ஆதாரமற்ற செய்தியாக சொல்லப்படுகிறது. இந்த நட்சத்திரத்தைக் காண வழிபாட்டாளர்கள் ஒவ்வோர் ஆண்டும் 41 நாட்கள் நோன்பிருந்து சபரிமலை செல்கின்றனர். இது குறித்து பல சர்ச்சைகள், பல்வேறு கருத்துகள் உள்ளன. தற்பொழுது இந்த நட்சத்திரம் தெரிவதில்லையென்றும் தற்பொழுது தெரிவது மகரவிளக்கு என்றும் கூறுகின்றனர். அது மட்டுமில்லாமல் இது குறித்து சில மூடநம்பிக்கை கருத்துகளும் நிலவுகின்றன.  

## உண்மையில் தெரிவது
சபரிமலைக்கு எதிரே உள்ள கொச்சுபம்பா என்னும் ஊரின் அருகே உள்ள பொன்னம்பலமேடு என்னும் மலைப்பகுதியில் மனிதர்களைக் கொண்டு கற்பூரங்களால் கொளுத்தப்படும் தீபமே மகரஜோதியாக தெரிகிறது என்று கூறுகின்றனர். இவை மூன்று முறை ஈரசாக்குப்பைகளால் அணைக்கப்பட்டு மீண்டும் எரியவைத்துக் காட்டப்படுகிறது. இப்பணியிணை மேற்கொள்பவர்கள் கேரள மின்துறை ஊழியர்கள் என்றும் கூறப்படுகிறது. இம்மலையின் அருகில்தான் கொச்சுபம்பா மின்னேற்று நிலையம் உள்ளது. இங்கு கொச்சுபம்பா அணையிலிருந்து நீர்மின்சாரம் தயாரிக்கப்படுகிறது. இவ்வழியாகத்தான் பொன்னம்பலமேட்டிற்குச் செல்லவேண்டும். இவ்விடம் கேரள வனத்துறையினர் மற்றும் கேரள காவல்துறையினரால் அந்நியர்கள் பிரவேசிக்கா வண்ணம் பாதுகாக்கப்படுகிறது என்பது குறிப்பிடத்தக்கது.  

## கேரள அறநிலையத்துறை ஒப்புதல்
மனிதர்களால் பொன்னம்பலமேட்டில் கற்பூரத்தை எரியவைத்து சபரிமலை வழிபாட்டாளர்களுக்கு தீபமாக காட்டப்படுவதைக் கேரள அறநிலையத்துறை அமைச்சகமும் ஒப்புக்கொண்டுள்ளது. இது மகர ஜோதியல்ல மனிதர்களால் எரியவைத்து ஏற்றிக் காட்டப்படும் கற்பூரதீபமே எனக் கூறுகின்றனர். இதையே மக்கள் மகரஜோதியாக நினைத்து வழிபடுகின்றனர். ஆனால் இது கேரள மாநிலத்தில் உள்ள பலருக்குத் தெரியும் எனவும் கூறப்படுகிறது. ஒரு சில வழிபாட்டாளர்களால் மட்டுமே இது தவறுதலாக புரிந்து கொள்ளப்படுகிறது எனக் கேரள தேவஸ்தானத்தைச் சேர்ந்தவர்களே கூறுகின்றனர். பொன்னம்பலமேட்டில் பண்டைய காலத்தில் கோவில் இருந்ததால் அவ்விடத்தில் இந்த தீபம் ஏற்றப்படுகிறது இதுவே மகரஜோதியாக ஒவ்வோரு ஆண்டும் ஜனவரி 14 அன்று சபரிமலையில் தெரிகிறது. சபரிமலை குறித்த நிறைய சர்ச்சைகள் வழக்குகளாக உச்சநீதிமன்றத்தில் தொடுக்கப்பட்டுள்ளன. இவ்வழக்குகளின் விசாரனையின் போது கேரள உச்சநீதிமன்றத்தின் கேள்விகளுக்கு பதில் அளிக்கையில், இது மனிதர்களால் ஏற்றப்படுவது என கேரள அறநிலையத்துறையும் கோவில் நிருவாகமும் ஒப்புக்கொண்டுள்ளது. சபரிமலை ஐயப்பன் கோயிலில் மகர ஜோதி மனிதர்களால் தான் ஏற்றப்படுகிறது என்று கேரளமாநில உயர்நீதிமன்றத்தில் திருவாங்கூர் தேவசம்போர்டு உறுதிமொழி ஆவணம் தாக்கல் செய்துள்ளது.  

## விபத்துகள்

- 1999 ம் ஆண்டு ஜனவரி 14 ஆம் தேதி ஜோதியின் நெரிசலில் சிக்கி 25 வழிபாட்டாளர்கள் மலைப்பள்ளத்தாக்கில் விழுந்து உயிரிழந்தனர். 100 இற்கும் அதிகமானோர் காயமடைந்தனர்.
- 2011, சனவரி 14 இரவு சபரிமலையில் தரிசனத்தை முடித்துக்கொண்டு மகரஜோதியை காண்பதற்காக அருகிலுள்ள புல்மேட்டிற்கு இலட்சக்கணக்கான பக்தர்கள் குவிந்தனர். அப்போது இடம்பெற்ற விபத்து ஒன்றை அடுத்து ஏற்பட்ட கூட்ட நெரிசலில் சிக்கி 102 பக்தர்கள் உயிரிழந்தனர்.
# மீன் குடும்பங்களின் பட்டியல்

இது **மீன் குடும்பங்களின்** அறிவியல் பெயர்களின் பட்டியலாகும். இது முழுமையானது அல்ல.  

- அபிசோகொட்டைடீ (Abyssocottidae)
- அக்காந்துரைடீ (Acanthuridae) (*முள்ளுடம்பிகள்*)
- அசெஸ்திரோரின்கைடீ (Acestrorhynchidae)
- அக்கிரைடீ (Achiridae)
- அக்கிரோப்செட்டைடீ (Achiropsettidae)
- அசிப்பென்செரைடீ (Acipenseridae)
- அக்குரோபொமட்டைடீ (Acropomatidae)
- அத்ரியானிக்தியைடீ (Adrianichthyidae)
- அஜனியோசைடீ (Ageneiosidae)
- அஜொனிடீ (Agonidae)
- அக்கிசைடீ (Akysidae)
- அல்புலைடீ (Albulidae)
- அலெப்பிசோரைடீ (Alepisauridae)
- அலெப்போசெஃபாலைடீ (Alepocephalidae)
- அலெஸ்ட்டீடீ (Alestiidae)
- அலொப்பீடீ (Alopiidae)
- ஆமர்சிப்பிடீ (Amarsipidae)
- அம்பாசிடீ (Ambassidae)
- அம்பிலிசிப்பிட்டைடீ (Amblycipitidae)
- அம்பிலியோப்சைடீ (Amblyopsidae)
- அமீடீ (Amiidae)
- அம்மோடிட்டைடீ (Ammodytidae)
- அம்ஃபிலீடீ (Amphiliidae)
- அம்பிரீடீ (Ambriidae)
- அனபன்டைடீ (Anabantidae)
- அனபிளெபைடீ (Anablepidae)
- அனசாந்தோபட்டைடீ (Anacanthobatidae)
- அனரைக்கடைடீ (Anarhichadidae)
- அங்குயிலைடீ (Anguillidae)
- அனோமலோபைடீ (Anomalopidae)
- அனோப்புளோகாஸ்டிரைடீ (Anoplogastridae)
- அனோப்புளோபோமட்டைடீ (Anoplopomatidae)
- அனோஸ்ட்டோமைடீ (Anostomidae)
- அனோப்டோதெரைடீ (Anotopteridae)
- அன்டனாரீடீ (Antennariidae) (*உணர்விழை மீன்கள்*)
- அஃப்ரெடோடெரைடீ (Aphredoderidae)
- அஃபியோனைடீ (Aphyonidae)
- அபிஸ்ட்டைடீ (Apistidae)
- அப்லோச்டைனைடீ (Aploactinidae)
- அப்லோக்கீலைடீ (Aplocheilidae)
- அப்லோடாச்டைலைடீ (Aplodactylidae)
- அப்போகொனைடீ (Apogonidae)
- அப்தெரோனோட்டைடீ (Apteronotidae)
# விக்கிப்பீடியா:கட்டுரையாக விரிவு பெற வேண்டிய குறிப்புகள்

## இருமையியம்
**இருமையியம்** (dualism) அல்லது இருமைக் கொள்கை, தத்துவத்தில் மேலும் எளிமைப்படுத்த முடியாத, ஒன்றுக்கொன்று முறனான கோட்பாடைக் குறிக்கின்றது.  

## முதல் அமெரிக்க ஆங்கில அகராதி
முதல் அமெரிக்க ஆங்கில அகராதி (First American Dictionary) நோவா வெப்ஸ்டர் அவர்களால் 1828 இல் வெளியிடப்பட்டது.  
:Webster's Dictionary  
## பேயன்விளை
பேயன்விளை என்பது தூத்துக்குடி மாவட்டத்திலுள்ள ஒரு சிறிய கிராமம்  

## வல்வில் ஓரி
கொல்லிமலையை ஆட்சி செய்த மன்னன். கடையேழு வள்ளல்களில் ஒரு வராக சங்க இலக்கியத்தில் போற்றப்படுபவர்.  
: ஓரி கட்டுரை உள்ளது.  
## கே. எசு. ஆர் கலை அறிவியல் கல்லூரி
கே. எஸ். ஆர். கலை அறிவியல் கல்லூரி திருச்செங்கோட்டில் இருக்கிறது.  

## சினைப் பெயர்
உருவங்கள் மற்றும் வடிவங்களைக் குறிக்கும் சொற்களை சினைப் பெயர் என்பர்.  
: சினைப் பெயர் கட்டுரை உள்ளது  

## செம்மிசை கிதார்

## கரன்
ஓர் அரக்கன். தண்டகாரண்யத்தில் ராமரோடு நடந்த போரில் அவரால் கொல்லபட்டவன்  

:கரன் கட்டுரை உள்ளது.  

## Atikaya
ராவணனின் மகன். போரில் லக்ஷ்மணனால் கொல்லபட்டவன். மிகவும் பலசாலி.  
அதிகாயன் கட்டுரை உள்ளது.  
## Prahasta
ராவணனின் அமைச்சர்களில் ஒருவன். ஸிதையை திரும்பவும் ராமரிடமே ஒப்படைத்திருக்க வேண்டும் என்பதைச் சுட்டிக் காட்டி விட்டு கடும் போர் புரிந்து லக்ஷ்மணனால் கொல்லப்பட்டவன்.  
:பிரகஸ்தன் கட்டுரை உள்ளது.  
## Jambavantha
சுக்கிரிவனின் அமைச்சர். மிகவும் புத்திசாலியும் திறமைசாலியும் கூட. போரில் மிகவும் உறு துணையாக இருந்தவர்  

: சாம்பவான் கட்டுரை உள்ளது.  
## ஈருடகத் தாக்குதல்
கடலிலும் தரையிலும் தாக்குதல் வலுக்கொண்ட படையணியை ஈரூடகப் படையணி எனலாம்.  

## தாழிப்பானை
தாழிப்பனை 100 ஆண்டுக்கு ஒரு முறை பூக்கும்.  
: தாளிப் பனை கட்டுரை உள்ளது’  

## பெருமெழுத்துக்கள்
****இத்தாலிய பெருமெழுத்துக்கள்****

| A | B | C | D | E | F | G | H | I | L | M | N | O | P | Q | R | S | T | U | V | Z | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# நியூரம்பெர்க் தீர்ப்பாயம்



**நியூரம்பெர்க் தீர்ப்பாயம்** (Nuremberg Trials)  
நாசி ஜெர்மனியின் தொடர் அரசியல் கொலைகள், இராணுவ செயல்பாடுகள் மற்றும் அதன் முரண்பாட்டுத் தலைமைச் செயல்பாடுகளை விசாரணை செய்ய இரண்டாம் உலகப் போரில் ஜெர்மனியின் தோல்விக்குப்பின் ஏற்படுத்தப்பட்ட விசாரணை ஆணையம் தான் நியூரம்பெர்க் தீர்ப்பாயம்.  

**பன்னாட்டு இராணுவ நடுவர் மன்றம்**  

ஜெர்மனி நியூரம்பெர்க் நகரில் 1945 க்கும் 1946 க்குமிடையே *நீதி அரண்மணையில்* (ஜஸ்டிஸ் பேலஸ்-Palace of the Justice) ஏற்படுத்தப்பட்டது. இந்த தீர்ப்பாயத்தால் அமைக்கப்பட்ட *சர்வதேச இராணுவ நடுவர் மன்றத்தின்* (International Military Tribunal) முன் ஏராளமான *யுத்த விதி மீறல்* குற்றவாளிகள் நிறுத்தப்பட்டனர்.  

**முதல் விசாரணை**  

இதன் முதல் விசாரணையில், குறிப்பிடத்தக்கவர்களாக , பிடிபட்ட நாசி ஜெர்மனித் தலைவர்கள் *21 பேர்* குற்றவாளிகளாக நிறுத்தப்பட்டனர். முதல் விசாரணைக் கூட்டம் நவம்பர் 20, 1945, முதல் அக்டோபர் 1, 1946, வரை நடைபெற்றது.  

**இரண்டாவது விசாரணை**  

இதன் இரண்டாவது விசாரணை குறைந்த குற்றம் புரிந்தவர்களாகக் கருதப்பட்ட குற்றவாளிகளை ஐக்கிய நாடுகள் நியூரம்பெர்க் இராணுவ நடுவர் மன்றம்* சட்ட எண் 10* ன் கீழ் நிறுத்தப்பட்டனர். இந்த ஆணையம் *மருத்துவர்கள் தீர்ப்பாயம்* மற்றும் *நீதிபதிகள் தீர்ப்பாயங்களை* உள்ளடக்கியது.  

**கருத்து வேறுபாடு**  

சமீபத்தில் ஜனவரி 2, 2006 அன்று பிரித்தானிய யுத்தக் குழு அறிக்கை வெளியிடப்பட்டது. அதில் மூன்று நாடுகளுக்கும் எழுந்த மூக்கூட்டு ஒப்பந்த சர்ச்சைகள் போன்றவைகள் குறிப்பிடப்பட்டுள்ளன. விசாரணைக் குறித்து மூன்று நாட்டுத் தலைவர்களும் கருத்து வேறுபாடுகள் கொண்டிருந்தனர் என்பதை தெளிவக்கியுள்ளது.  

**சர்ச்சிலின் மனிதநேயம்**  

பல நேரங்களில் வின்சன்ட் சர்ச்சில் யுத்தக்குற்றத் தண்டணையளிப்பில் கருத்து வேறுபாடுகள் கொண்டிருந்தார். அவருடைய நோக்கம் மனித நேயம் கொண்டதாக இருந்தது என்பது குறிப்பிடத்தக்கது. பிராங்க்ளின் டி ரூஸ்வெல்ட்டும், ஜோசப் ஸ்டாலினும் ஜெர்மானியர் பலரை தண்டிப்பதிலேயே இருந்தது என்று கூறப்படுகிறது.
# முள்வால் வகையி


**அக்காந்துரைடீ** (Acanthuridae) அல்லது *முள்ளுடம்பிகள்* என்பன ஒரு மீன் குடும்பம் ஆகும். அறிவியற்பெயரில் உள்ள அக்காந்த்தசு (acanthus) என்னும் சொற்பகுதி கிரேக்க மொழியில் *முள், கூரிய முள்* என்னும் பொருள் கொண்டது. இக் குடும்பம், ஆறு பேரினங்களில் ஏறத்தாழ 80 இனங்களை உள்ளடக்கியுள்ளது. இவை அனைத்தும் பெரும்பாலும், பவளப் பாறைகளுக்கு அருகே, வெப்பவலயக் கடல் பகுதிகளில் வாழும் கடல் மீன்கள் ஆகும். இவற்றுட்பல ஒளிரும் நிறங்களைக் கொண்டவை. அதனால், தொட்டிகளில் வளர்ப்பதற்கு விரும்பப்படுகின்றன.  

வால் பகுதியில் பக்கத்துக்கு ஒன்று அல்லது பலவாக அமைந்திருக்கும் முதுகெலும்பு முட்கள் இக் குடும்பத்துக்குரிய தனித்துவமான இயல்பு ஆகும். இம் முட்கள் ஆபத்தை விளைவிக்கும் அளவுக்குக் கூர்மையானவை. முதுகுத் துடுப்பு, குதத் துடுப்பு ஆகிய இரண்டுமே பெரியவை. உடலின் நீளத்தின் பெரும்பகுதி வரை நீண்டிருப்பவை. சிறிய வாயில் ஒற்றை வரிசையில் பற்கள் காணப்படுகின்றன. இவை அல்காக்களை உண்பதற்குப் பயன்படுகின்றன.
# குடும்பம் (உயிரியல்)


உயிரியல் வகைப்பாட்டில் **குடும்பம்** (*Family*) என்பது, ஒரு வகைப்பாட்டுப் படிநிலை ஆகும். வரிசை, பேரினம் ஆகிய பகுப்புகளுக்கு நடுவில் அமைந்துள்ள இப்பகுப்பு ஒப்பீட்டளவில் அண்மைக் காலத்தில் உருவாக்கப்பட்டது ஆகும். பிரான்சு நாட்டுத் தாவரவியலாளரான பியரே மக்னோல் என்பவர் 1689 ஆம் ஆண்டு தான் எழுதிய நூலில்  
தான் அட்டவணைப்படுத்திய 76 தாவரக் குழுக்கள் ஒவ்வொன்றையும் *familiae* (குடும்பம்) என்று குறிப்பிட்டார். வகைப்பாட்டுப் படிநிலைகள் பற்றிய கருத்து தொடக்க நிலையிலேயே இருந்தது. மக்னோல், தான் வகைப்படுத்திய குடும்பங்களில் சிலவற்றை ஒன்று சேர்த்து *genera* என்னும் படி நிலைகளை உருவாக்கலாம் எனக் கருதினார். இது இக்காலத்துப் *பேரினம்* *(genera)* என்னும் படிநிலையில்  
இருந்து முற்றிலும் மாறுபட்டது. தற்காலத்துக் "குடும்பம்" என்னும் படிநிலையை ஒத்த பயன்பாடு முதன் முதலாக ஏர்ன்ட் ஹேக்கல் (Ernst Haeckel) என்பவர் 19 ஆம் நூற்றாண்டின் இறுதிப் பகுதியில் எழுதிய நூல்களில் காணப்படுகின்றன.  

## பெயரிடல் மரபு
குடும்பங்களின் பெயரிடுதலில் பின்வரும் பின்னொட்டுகளைப் பயன்படுத்த பல்வேறு சர்வதேச அமைப்புகள் குறியிடப்படுகிறது:  
- பூஞ்சை, பாசி மற்றும் தாவரவியல் பெயரிடலில், தாவரங்கள், பூஞ்சைகள் மற்றும் பாசிகளின் குடும்பப் பெயர்கள் "-சியே" என்ற பின்னொட்டுடன் முடிவடைகின்றன. சிறிய எண்ணிக்கையிலான வரலாற்று ஆனால் பரவலாகப் பயன்படுத்தப்படும் பெயர்களான காம்போசிடே மற்றும் கிராமினேயே விதிவிலக்குடன் உள்ளன. உ. ம். மூசாசியே
- விலங்கியல் பெயரிடலில், விலங்குகளின் குடும்பப் பெயர்கள் "யிடே" என்ற பின்னொட்டுடன் முடிவடையும். உ. ம். பேலிமோனிடே

## பயன்கள்
குடும்பங்கள் பரிணாம, பழங்காலவியல் மற்றும் மரபணு ஆய்வுகளுக்குப் பயன்படுத்தப்படலாம். ஏனெனில் இவை சிற்றினங்கள் மற்றும் இனங்கள் போன்ற வகைப்பாட்டியல் கீழ் நிலைகளை விட சற்று நிலையானவை.
# அமெரிக்க மாந்தல் மீன்கள்



**அக்கிரைடீ** (Achiridae) என்பது அமெரிக்காக்களின் கடல்களிலும், நன்னீரிலும் வாழும் தட்டைமீன்களைக் கொண்ட குடும்பம் ஆகும். இக் குடும்பத்தில் 6 பேரினங்களைச் சேர்ந்த 35 இனங்கள் உள்ளன. இவை *சொலிடீ*க்களுக்கு நெருங்கிய உறவுடையவை. ஆனாலும் ஆக்கிரைடீக்கள் பல தனித்துவமான இயல்புகளைக் கொண்டவை. இவைகளைப் பொதுவாக **அமேரிக்கன் சோல்கள்** என விளிக்கப்படுகிறது.  

கண்கள் வலது பக்கத்தில் காணப்படுகின்றன. கண்கள் இருக்கும் பக்கத்தில் உள்ள கீழுதட்டுப் பகுதி தசைப் பிடிப்பான வளையத்தைக் கொண்டுள்ளது. முதுகுத் துடுப்பும், குதத் துடுப்பும் வழமையாக வால் துடுப்பிலிருந்து வேறாகக் காணப்படும். முன் துடுப்பு (மார்புச் செட்டை) சிறிதாக இருக்கும் அல்லது இல்லாமலே இருக்கக்கூடும்.  

## முக்கியப் பண்புகள்
- தட்டைமீன்களில் (பிளூரோநெக்டிபார்மிசு) வரிசையில் சிறிய வகை மீன்களாகும்.
- நிறப்படிவமும் கண்களும் வலப்புறம் வீற்றிருக்கும் (இடப்புறக் கண்கள் கொண்ட மீன்கள் மிக அறிதாகவேக் காணப்படும்.
- பக்கவாட்டுத் தோற்றதில் உடல் வட்டம்(அ) நீள்வட்ட வடிவில் காட்சியளிக்கும்.

## அக்கிரைடீ குடும்பம்
- பேரினம் *அபியோனிக்திசு*
- பேரினம் *அக்கிரசு*
- பேரினம் *கட்டத்தைரைடியம்*
- பேரினம் *ஜிம்னாக்கிரசு*
- பேரினம் *ஹைப்போகிளினேமசு*
- பேரினம் *டிரைநெக்டசு*
# அலெஸ்ட்டீடீ



**அலெஸ்ட்டீடீ** *(Alestidae)* என்பது ஆப்பிரிக்காவில் மட்டும் காணப்படும் ஒரு மீன் குடும்பம் ஆகும். இவை கராசிபார்மசு மீன் வகையைச் சேர்ந்தவை. இக் குடும்பத்தில் 110 இனங்களைக் கொண்ட 18 பேரினங்கள் உள்ளன.  

காங்கோ டெட்ரா (Congo tetra), ஹைட்ரோசைனசு (Hydrocynus) என்பன இக் குடும்பத்தில் மிகவும் அறியப்பட்ட மீன்களாகும்.
# போக்குவரத்து தலைப்புகள் பட்டியல்



taxi]]  



## பொது தலைப்புகள்
- தனியார் போக்குவரத்து
- பொதுப் போக்குவரத்து

### பொறியியல்
- போக்குவரத்து கருத்தாக்கமும் திட்டமிடலும் (Conceptualization, and Planning)
- போக்குவரத்துப் பொறியியல், கட்டுமானம் (Transport engineering, construction)
- போக்குவரத்து செயல்படுத்தல், பராமரித்தல் (Operations, and Maintenance)
- புழக்க நீக்கம் (Decommissioning)
:* சாலை புழக்க நீக்கம்  

### போக்குவரத்துச் சிக்கல்கள்
- போக்குவரத்து நெருக்கடி - congestion
- பரவல் - sprawl
- காற்றுத் தூய்மை - air quality
- கரி வாயு வெளியேற்றம் - CO2 emission

### தரங்களும் சட்டங்களும்
- உமிழ்கைத் தரப்பாடு (Emission standard)
- தானுந்துகளில் எரிபொருட் சிக்கனம்
- தானுந்துப் பாதுகாப்பு

## முறைகளும் வாகனங்களும்
- சாலைப் போக்குவரத்து
:* மிதிவண்டி  
:* செக்வே  
:* தானுந்து  
:* பாரவண்டி  
:* பேருந்து  
- தொடருந்து போக்குவரத்து
:* வேக தொடருந்துப் போக்குவரத்து - Speed train  
- பனி
:* பனி உந்தி  
- கடல் போக்குவரத்து
:* கட்டுமரம்  
:* கப்பல்  
:* நீர்மூழ்கிக் கப்பல்  
- வான் போக்குவரத்து
:* வானூர்தி  
:* உலங்கு வானூர்தி  
:* பலூன் போக்குவரத்து  
:* பருசூட்  
- விண்வெளிப் போக்குவரத்து
:* விண்கலம்  
:* விண் ஆய்வுக்கலம்  
- குழாய்ப் போக்குவரத்து
- வடப் போக்குவரத்து
- Glider aircraft
- Vertical/Short Takeoff and Landing

## வலுப் பாகுபாடு
- மனித-வலுப் போக்குவரத்து
- விலங்கு-வலுப் போக்குவரத்து
:* மாட்டு வண்டில்  
- இயந்திர-வலுப் போக்குவரத்து
- எரிவாயு - உள் எரி பொறி
- டீடல் பொறி
- மின் பொறி
- Hybrid
- Fuel cells
- Solar

## கட்டுப்பாடும் தொடர்பாடலும்
- சைகை விளக்கு
- :
- Controllers
- Dispatchers
- Fleet Management System
- [[புவியிடங்காட்டி
- Intelligent Transportation System

## உள்கட்டுமானம்
- சாலை
- நெடுஞ்சாலை
- தண்டவாளம்
- வானூர்தி நிலையம்
- பேருந்து நிலையம்
- தொடருந்து நிலையம்
- துறைமுகம்
- எரிபொருள் நிலையம்
- நடை பாதை - side walk
- நீர்வழி
- வான் போக்குவரத்துக் கட்டுப்பாடு

## தொழிற்துறை
- தானுந்து தொழிற்துறை
:* தமிழ்நாடு தானுந்து தொழிற்துறை  
- விண்வெளித் தொழிற்துறை
- Shipping industry

## எதிர்கால தொழில்நுட்பங்கள்
- தேவையுணர்ந்து செயற்படும் போக்குவரத்து
- ஓட்டுனரில்லா வண்டி (Driverless car)
- தானியங்கி வாகன வழிகாட்டி
- அதிவேக இருப்புப்பாதை (High-speed rail)
- தானியங்கு நெடுஞ்சாலை முறைமை (Automated highway system)
- வான் தானுந்து
- தானுந்து வழிகாட்டி
# விண்வெளிப் பயணம் தலைப்புகள் பட்டியல்


## வாகனங்கள்
- ஏவுகணை
- Reusable launch system
- விண்ணோடம்
- Robotic spacecraft
- விண் ஆய்வுகலம் - Space probe
- செய்மதி
- விண் தொலைநோக்கி

## பொது
- மனித விண்வெளிப்பறப்பு
- தானியங்கி விண்வெளிப்பறப்பு

## ஆய்வுப் பயணங்கள்
- சந்திரன் ஆய்வுப் பயணம்
:* அப்பல்லோ திட்டம்  

## நாடுகளின் விண்வெளி ஆய்வு நிறுவனங்கள்

The best funded space agencies are:  
<>  
| Country | Agency | Budget |
| --- | --- | --- |
| **நாசா** | $17.3 பில்லியன் |  |
| - | **ESA** (European Space Agency) | $4.260 billion |
| **CNES** (French space agency) | $2.49 billion |  |
| **நிப்பானிய விண்வெளி ஆய்வு நிறுவனம்** (Japan Aerospace Exploration Agency) | $2.0 billion |  |
| **உருசிய நடுவண் விண்வெளி நிறுவனம்** (Russian Federal Space Agency) | $1.4 billion |  |
| **DLR** (German Aerospace Center) | $1.242 billion |  |
| **இத்தாலி விண்வெளி நிறுவனம்** (Italian Space Agency) | $978 million |  |
| **இந்திய விண்வெளி ஆய்வு மையம்** | $815 million |  |
| **சீன தேசிய விண்வெளி நிர்வாகம்** | $500 million |  |
| **BNSC** (British National Space Centre) | $414 million |  |
| **கனடா விண்வெளி நிறுவனம்** (Canadian Space Agency) | $321 million |  |
| **உக்ரைன் தேசிய விண்வெளி நிறுவனம்** (National Space Agency of Ukraine) | $250–300 million |  |
| Belgian science policy and space policy | $230 million |  |
| **CDTI** (Spanish space agency | $175 million |  |
| **SRON** (Netherlands Institute for Space Research) | $160 million |  |
| **KARI** (Korea Aerospace Research Institute) | $150 |  |
| பிரேசில் விண்வெளி நிறுவனம் | $120 மில்லியன் |  |
| **SSO** (Swiss Space Office) | $110 million |  |
| **SNSB** (Swedish National Space Board) | $100 million |  |
</>
# விக்கிப்பீடியா:தலைப்புகள் பட்டியல்களின் பட்டியல்



## அறிவியல்
- வானியல் தலைப்புகள் பட்டியல்
- நிலவியல் தலைப்புகள் பட்டியல்
- மருத்துவம் தலைப்புகள் பட்டியல்
- மரபியல் கலைச்சொற்கள்
- மூளை தலைப்புகள் பட்டியல்
- வேதியியல் தலைப்புகள் பட்டியல்
- இயற்பியல் கலைச்சொற்கள்
:* குவாண்டம் இயற்பியல் தலைப்புகள் பட்டியல்  

## தொழில்நுட்பம்
- இலத்திரனியல் கலைச்சொற்கள்
- நிரலாக்கம் தலைப்புகள் பட்டியல்
- இயந்திரவியல் கலைச்சொற்கள்
- அடிப்படை கணினியியல் தலைப்புகள் பட்டியல்
- கணினி பிணையமாக்கம் தலைப்புகள் பட்டியல்
- தானுந்து தலைப்புகள் பட்டியல்
- தோட்டம் தலைப்புகள் பட்டியல்
- சிக்கல் தீர்வு தலைப்புகள் பட்டியல்
- போரியல் கலைச்சொற்கள்
- போக்குவரத்து தலைப்புகள் பட்டியல்
- விண்வெளிப் பயணம் தலைப்புகள் பட்டியல்
- கட்டுப்பாட்டியல் தலைப்புகள் பட்டியல்
- தொலைத்தொடர்பு தலைப்புகள் பட்டியல்

## கணிதம்
- கணிதக் கலைச்சொற்கள் (தமிழ் அகர வரிசையில்)
- கணிதக் கலைச்சொற்கள் (ஆங்கில அகர வரிசையில்)

## புவியியல்
- விக்கிப்பீடியா:விக்கித் திட்டம் நாடுகள்/நாடுகளின் தமிழ்ப் பெயர்கள்

## சமூகம்
- மனித உரிமைகள் தலைப்புகள் பட்டியல்
- பாலியல் தலைப்புகள் பட்டியல்
- நம்பி நங்கை ஈரர் திருநர் தலைப்புகள் பட்டியல்
- பொருளியல் தலைப்புகள் பட்டியல்
- அன்றாட வாழ்வியல் தலைப்புகள் பட்டியல்
- பேண்தகுவியல் தலைப்புகள் பட்டியல்
- சட்டம் தலைப்புகள் பட்டியல்
- திறந்த சந்தை தலைப்புகள் பட்டியல்
- ஆபத்துதவி தலைப்புகள் பட்டியல்
- கணக்கியல் தலைப்புக்களின் பட்டியல்
- மொழியியல் தொடர்பான அடிப்படைத் தலைப்புகள்
- ஊடகவியல் தலைப்புகள் பட்டியல்
- போரியல் கலைச்சொற்கள்
- சுதந்திரவாத தலைப்புகள் பட்டியல்

## பண்பாடு
- விளையாட்டு கலைச்சொற்கள்
- ஓவியம் தலைப்புகள் பட்டியல்

## தமிழ்
- தமிழர் இயல் தலைப்புகள் பட்டியல்
# உருசியாவில் இனவாதம்



**உருசியாவில் இனவாதம்** என்பது உருசியாவில் வசிக்கும் சிறுபான்மை இன மக்களுக்கு எதிரான இனவாத செயற்பாடுகள் ஆகும். அமெரிக்க, ஐரோப்பிய நாடுகளுடன் ஒப்புடுகையில் உருசியாவில் இனவாதம் பலமடங்கு கொடுமையாக உள்ளது. இங்கு சிறுபான்மையினருக்கு எதிரான தாக்குதல்கள்களும் படுகொலைகளும் வழமையாக இடம்பெறுகிறது.  

## புள்ளி விபரங்கள்
பன்னாட்டு மன்னிப்பு அவை அறிக்கைகளின் படி 28 நபர்கள் 2005 இல் இனவாதிகளால் கொல்லப்பட்டார்கள். 2006 இல் 252 தாக்கப்பட்டதாக முறையிடப்பட்டது, இதில் 21 பேர் கொல்லப்பட்டனர். 2007 இல் 31 பேர் கொல்லப்பட்டனர். அந்த அறிக்கையில் உருசிய காவல்துறையினர் முறைப்பாடுகளைக் ஏற்று செயல்படவில்லை என்றும், இனவாத தாக்குதல்களை தடுக்க நடவடிக்கைகள் எடுக்க வில்லை என்று குற்றம்சாட்டப்பட்டது. Moscow Human Rights Bureau அறிக்கையின் படி 2008 இல் 49 பேர் கொல்லப்பட்டார்கள்..  

## கருத்தியல் பின்னணி
இவர்களின் கருத்தியல் பின்னணி செருமெனிய நாசி, ஐக்கிய அமெரிக்க குகுகு அமைப்பு ஆகியவற்றுடன் ஒத்தது, இணைந்தது. வெள்ளை ஆரிய மேலாண்மை இவர்களின் அடிப்படை வாதம். இதர இனத்தவர்கள் நாட்டை விட்டு வெளியேற வேண்டும், அல்லது அடங்கி ஒதுஙகி வாழவேண்டு என்பது இவர்களது நிலைப்பாடு.
# திகம்பர் பேட்ஜ்

, கோபால் கோட்சே, மதன்லால் பக்வா,**திகம்பர் பேட்ஜ்**. *அமர்ந்திருப்பவர்கள்*: நாராயண் ஆப்தே, வினாயக் டி சாவர்க்கர், நாதுராம் கோட்சே, விஷ்ணு கார்கரே]]  

**திகம்பர் பேட்ஜ்** (*Digambar Badge*) இந்திய இந்து தீவிர அரசியல் கோட்பாடு கொண்டவர். இந்து மகாசபையின் உறுப்பினர். மாகாத்மா காந்தியின் படுகொலைக்குக் காரணமானவர்களில் இவரும் சம்பந்தப்பட்டவர். காந்தி கொலை வழக்கில் கைதான இவர் 1948 மற்றும் 1949 ஆம் ஆண்டுகளில் நடைபெற்ற காந்தி கொலை வழக்கின் விசாரணையின் பொழுது *குற்ற ஒப்புதல் வாக்குமூலம்* (அப்ரூவர்-Approver) அளித்து குற்றவாளிகளின் சாட்சியாக மாறியவர். இவரின் முழு மனதுடன் மன்னிப்புக் கோரும் நோக்குடன் கொலைச் சதிச் செயல்களை அம்பலப்படுத்தியதன் விளைவாக காவல்துறையின் முழு வழக்கும் முடிவுக்கு வந்தது.
# வூரியே மாற்று

**வூரியே மாற்று** (*Fourier Transform*, *ஃபூரியே மாற்று*) ) என்பது நேரம் சார்ந்த சமிக்ஞைகளை அலையெண் சார்ந்த சமிக்ஞைகளாக மாற்றும் முறை. கணிதத்தில், மின்னியலில், இதர பல பொறியியல் துறைகளில் வூரியே மாற்று ஒரு முக்கிய நுணுக்கம் ஆகும். பல சிக்கலான சார்புகளை மாற்றி எளிதாக ஈடாக விபரித்து கணிக்க இது உதவுகிறது.  

வூரியே மாற்று மூலம் எந்த ஒரு சுழற்சி குறிப்பலையும் அல்லது எந்த ஒரு சார்புகளையும் எளிய சைன் மற்றும் கோசைன் அலைகளின் கூட்டாக விபரிக்க முடியும். வூரியே மாற்று ஒரு நேர ஆட்கள சார்பை அதிர்வெண் ஆட்கள் சார்பாக மாற்றுகிறது. இவ்வாறு மாற்றும் பொழுது நேர ஆட்களத்தில் சிரமாக இருந்த கணித செயற்பாடுகள் அதிர்வெண் ஆட்களத்தில் இலகுவாக செய்யக்கூடியதாக உள்ளது. கணிதத்திலும் பொறியியலும் இக் கணித செயற்பாடுகளை எளிமையாக செய்யவே ஒரு சார்பை அல்லது கணக்கை வூரியே மாற்றுச் செய்வர். விடை கிடைத்தவுடன் பின்னர் நேர்மாறான செயற்பாட்டின் மூலம் நேர ஆட்களத்துக்கு மாற்றுவர்.  

## எடுத்துக்காட்டு
# மாதிரியெடுப்பு தோற்றம்

**மாதிரி எடுப்பு தோற்றம்** Sampling Theorm) என்பது தகவல் கோட்பாட்டின் ஒரு அடிப்படை முடிவு ஆகும். இம் முடிவு ஒரு ஒப்புமைக் குறிகையை எப்படி முழுமையாக மீளுருருவாக்குது என்று கூறுகிறது.  

அதன் வரையறை பின்வருமாறு:  

*ஒரு குறிகைச் சார்பில் அதி கூடியதாக B அலை/நெடி அதிர்வெண் இருந்தால், அந்த குறிகையை மீள் உருவாக்குவதற்கு 2 B மாதிரி/நொடி மேல் மாதிரி தரவுகள் எடுத்தால் போதுமானது என்பதாகும். *
# சொட்டாக்கம்

**சொட்டாக்கம்** என்பது ஒரு தொடர்நிலை அல்லது ஒப்புமை குறிகையின் தொடர் மதிப்புகளை  
குறைவான படி எண்களைக் கொண்டு குறிக்கும் முறை ஆகும். ஒரு ஒப்புமை குறிகையை எணிமியக் குறிகையாக மாற்றுவதற்கு இது ஒரு அடிப்படை செயற்பாடாகும்.  

ஒரு ஒப்புமைச் குறிகையை முழுமையாக எண்மியப்படுத்த சானோன் மாதிரிப்படியெடுப்பு வீதத்தில் அதன் வீச்சை கிட்டிய குறிப்பிட்ட சொட்டாக்க படி எண்களால் குறிக்க வேண்டும். இவ்வாறு செய்தால் அந்த ஒப்புமை குறிகைக்கு இணையான எண்மிய குறிகை கிடைக்கும்.
# துடிப்பு குறி பண்பேற்றம்


**துடிப்பு குறி பண்பேற்றம்** என்பது ஒப்புமைக் குறிகையை எண்மியப்படுத்தி பண்பேற்றும் முறை ஆகும். முதலில் ஒப்புமைக் குறிகை தேவையான இடைவெளியில் மாதிரியெடுக்கப்பட்டு, அதன் வீச்சுக்கள் ஏற்ற செட்டாக்க படி எண்களுக்கு குறிக்கப்படும். பின்னர் அந்த எண்கள் இரும குறிறேற்றப்படும். எ.கா அருகில் உள்ள சைன் அலையை நோக்குக. சொட்டாக் எண்கள் 7, 9, 11, 12, 13, 14, 14, 15, 15, 15, 14... என வரும். இதை இரும எண்களாக பின்வருமாறு குறியேற்றப்படும் 0111, 1001, 1011, 1100, 1101, 1110, 1110, 1111, 1111, 1111, 1110.
# கோபால் கோட்சே


**கோபால் வினாயக் கோட்சே ** (பிறப்பு-1919- இறப்பு நவம்பர் 26,2005), காந்தி கொலை வழக்கில் தூக்கிலிடப்பட்ட நாதுராம் கோட்சேவின் தம்பி ஆவார். ஜனவரி 30, 1948, ல் நிகழ்ந்த மாகாத்மா காந்தியின் கொலையில் 18 ஆண்டுகள் சிறை தண்டனை பெற்று, 2005 ம் ஆண்டு வரை வாழ்ந்து மறைந்தவர் இவர் மட்டுமே. இவர் இந்தியாவின் மகாராஷ்டிரா மாநிலத்தின் புனே மாவட்டத்தில் உள்ள பாராமதி நகரத்தில் பிறந்தவர். இவருக்கு சிந்து கோட்சே எனும் மனைவியும் மற்றும் ஒரு மகனும், இரண்டு மகள்களும் இருந்தனர்.  

இவருடைய அண்ணன் நாதுராம் கோட்சே காந்தியைச் சுட்டுக் கொன்றதற்காகவும் இவருடன் கொலைச்சதியில் பங்குகொண்டமைக்காக நாராயண் ஆப்தேவுடன் சேர்த்து நவம்பர் 15, 1949 ல் அம்பாலா சிறையில் தூக்கிலிடப்பட்டனர். இந்த கொலைவழக்கில் சம்பந்தப்பட்டவரான இவரும் பெப்ரவரி 5, 1948 ல் கைது செய்யப்பட்டு *18 வருடம் ஆயுள் தண்டணைப்* பெற்றார். இவர்கள் மூவரும் காந்தி இந்தியாவின் பிரிவினைக்கு ஆதரவாக செயல்படுவதாக எண்ணியதால் இக்கொலைச் செயல் புரிந்தனர். *கோபால் கோட்சே* 1998 ல் ஊடகங்களுக்கு அளித்தப் பேட்டியில் *காந்தி கொல்லப்பட்டதற்காக நான் என்றும் வருந்தியதில்லை அவர் இஸ்லாமியர்களுக்கு ஆதரவாக செயல்பட்டதை இன்றும் வெறுக்கின்றேன்* என்று பேட்டியளித்தார் என்பது குறிப்பிடத்தக்கது. இவர் தமது 86-வது அகவையில் புனே நகரத்தில் 27 நவம்பர் 2005 அன்று மறைந்தார்.
# பெர்மியம்


**பெர்மியம்** (*Fermium*) ஒரு வேதியியல் தனிமம் ஆகும். இதன் தனிம அட்டவணைக் குறியீடு **Fm**. இதன் அணுவெண் 100. இது கதிரியக்கமுள்ள உலோகத் தன்மையுள்ள இத்தனிமம், புளுட்டோனியத்தை நியூத்திரன்களால் மோத விட்டு உருவாக்கப்படுகிறது. இயற்பியலாளர் என்றிக்கோ பெர்மியின் நினைவாக இத்தனிமத்துக்கு பெர்மியம் எனப் பெயரிடப்பட்டது.  

## கண்டுபிடிப்பு
ஐதரசன் குண்டின் முதல் வெற்றிகரமான சோதனையான 'ஐவி மைக்' அணு சோதனையின் (நவம்பர் 1, 1952) வீழ்ச்சியில் பெர்மியம் முதலில் கண்டுபிடிக்கப்பட்டது.  

## குறிப்பிடத்தக்க பண்புகள்

மிகவும் குறைந்த அளவே இதுவரை உற்பத்தி செய்யப்பட்டுள்ளது. இதனால் இதன் பண்புகள் அல்லது அல்லது இயல்புகள் பெருமளவில் அறியப்படவில்லை.  

## பயன்பாடுகள்
அடிப்படை ஆய்வுகளைத் தவிர பெர்மியத்தின் பயன்பாடுகள் எதுவும் இல்ல.
# பேர்சோய்டீ



**பெரிசோய்டீ** (Percoidea) உயிரியல் வகைப்பாட்டில் ஒரு பெருங்குடும்பம் ஆகும். இது மீன்களின் பேர்சிஃபார்மசு என்னும் ஒழுங்கின் துணைப் பகுப்பு.  

## துணைப் பகுப்பு

பெருங்குடும்பத்தின் துணைப்பகுப்பு குடும்பம். பெரிசோய்டீ பெருங்குடும்பத்தில் அடங்கும் குடும்பங்கள் பின்வருமாறு:  

சென்ட்ரோபொமைடீ (Centropomidae)</br>  
லட்டைடீ (Latidae)</br>  
ஆம்பசைடீ (Ambassidae)</br>  
மோரோனைடீ (Moronidae)</br>  
லட்டியோலாப்ராசைடீ (Lateolabracidae)</br>  
பேர்சிக்தியைடீ (Percichthyidae)</br>  
அக்ரோபொமட்டைடீ (Acropomatidae)</br>  
செரானைடீ (Serranidae)</br>  
ஒஸ்ட்ராகொபரிசைடீ (Ostracoberycidae)</br>  
சிம்ஃபிசானோடொன்ட்டைடீ (Symphysanodontidae)</br>  
சென்ட்ரோஜெனியைடீ (Centrogenyidae)</br>  
காலந்தீடீ (Callanthiidae)</br>  
சியூடோகுரோமைடீ (Pseudochromidae)</br>  
கிரம்மட்டைடீ (Grammatidae)</br>  
பிளெசியோபைடீ (Plesiopidae)</br>  
ஒபிசுத்தோகினாத்தைடீ (Opistognathidae)</br>  
டைனோபேர்சைடீ (Dinopercidae)</br>  
பான்ஜோசைடீ (Banjosidae)</br>  
சென்ட்ரார்கைடீ (Centrarchidae)</br>  
பேர்சைடீ (Percidae)</br>  
பிரியாகந்தைடீ (Priacanthidae)</br>  
அப்போகொனைடீ (Apogonidae)</br>  
எப்பிகொனைடீ (Epigonidae)</br>  
சிலாகைனைடீ (Sillaginidae)</br>  
மலகாந்தைடீ (Malacanthidae)</br>  
லாக்டாரியைடீ (Lactariidae)</br>  
இசுகோம்புரோபைடீ (Scombropidae)</br>  
டைனோலெசுட்டைடீ (Dinolestidae)</br>  
பொமட்டோமைடீ (Pomatomidae)</br>  
நெமட்டைசுடியைடீ (Nematistiidae)</br>  
எக்கெனீடீ (Echeneidae)</br>  
ராக்கிசென்ட்ரிடீ (Rachycentridae)</br>  
கொரிபீனைடீ (Coryphaenidae)</br>  
கராங்கைடீ (Carangidae)</br>  
மெனைடீ (Menidae)</br>  
லீயோகினாத்தைடீ (Leiognathidae)</br>  
பிராமைடீ (Bramidae)</br>  
கரிசுட்டியைடீ (Caristiidae)</br>  
எமெலிக்தியைடீ (Emmelichthyidae)</br>  
லுத்யானைடீ (Lutjanidae)</br>  
சீசியோனைடீ (Caesionidae)</br>  
லோபோட்டைடீ (Lobotidae)</br>  
கெரீடீ (Gerreidae)</br>  
ஈமுலைடீ (Haemulidae)</br>  
இனேர்மியைடீ (Inermiidae)</br>  
இசுப்பாரைடீ (Sparidae)</br>  
சென்ட்ராகந்தைடீ (Centracanthidae)</br>  
லெத்திரைனைடீ (Lethrinidae)</br>  
நெமிட்டெரைடீ (Nemipteridae)</br>  
பாலினெமைடீ (Polynemidae)</br>  
சயீனைடீ (Sciaenidae)</br>  
முலைடீ (Mullidae)</br>  
பெம்ஃபெரைடீ (Pempheridae)</br>  
குளோக்கோசோமட்டைடீ (Glaucosomatidae)</br>  
லெட்டோபிரமைடீ (Leptobramidae)</br>  
பாத்திகுளுப்பீடீ (Bathyclupeidae)</br>  
மானோடக்டிலைடீ (Monodactylidae)</br>  
டாக்சோட்டைடீ (Toxotidae)</br>  
டைக்கிஸ்ட்டீயைடீ (Dichistiidae)</br>  
டிரெப்பனீடீ (Drepaneidae)</br>  
கீட்டோடொன்டைடீ (Chaetodontidae)</br>  
பாமகாந்தைடீ (Pomacanthidae)</br>  
இனோப்புளோசைடீ (Enoplosidae)</br>  
பென்டாசெரோட்டைடீ (Pentacerotidae)</br>  
நாண்டைடீ (Nandidae)</br>  
பாலிசென்ட்ரைடீ (Polycentridae)</br>  
கிஃபோசைடீ (Kyphosidae)</br>  
பாராஸ்கோர்ப்பிடைடீ (Parascorpididae)</br>  
அரைப்பைடீ (Arripidae)</br>  
டெராபான்ட்டைடீ (Terapontidae)</br>  
குலீயைடீ (Kuhliidae)</br>  
ஆப்லெகினாதைடீ (Oplegnathidae)</br>  
பாலிபிரையோனைடீ (Polyprionidae)</br>  
பேர்சிலியைடீ (Perciliidae)</br>  
ஹோவெலைடீ (Howellidae)</br>
# லட்டைடீ



**லேட்டிடே** (*Latidae*) என்பது ஆப்பிரிக்கா, ஆசியா மற்றும் இந்திய மற்றும் மேற்கு பசிபிக் பெருங்கடல்களில் காணப்படும் கொடுவா மீன்களின் குடும்பமாகும். சுமார் 13 சிற்றினங்களை கொண்ட இந்தக் குடும்பம், முன்பு செண்ட்ரோபோமிடே குடும்பத்தில் துணைக் குடும்பமான லேட்டினேயில் வகைப்படுத்தப்பட்டது. 2004-ல் கிளைப்பாட்டியல் பகுப்பாய்வு மூலம் பொதுவான மூதாதையிலிருந்து தோன்றிய பலகுடும்பங்களுள் ஒன்றான குடும்ப நிலைக்கு தரம் உயர்த்தப்பட்டது.  

லேட்டிடே குடும்பத்தில் உள்ள சிற்றினங்கள் முழுமையடையாமல் பிரிக்கப்பட்ட முதுகு துடுப்புகளால் வகைப்படுத்தப்படுகிறது. அல்லது இவை பிரிக்கப்பட்டால், துடுப்பின் முன் மற்றும் பின் பகுதிகளுக்கு இடையில் ஒரு சில தனிமைப்படுத்தப்பட்ட முதுகெலும்புகள் காணப்படும். இவற்றின் வால் துடுப்பு பொதுவாக வட்டமானது. அனைத்து சிற்றினங்களும் 25 முதுகெலும்புகளால் ஆன முதுகெலும்பு நெடுவரிசையைக் கொண்டுள்ளன.  

இந்த குடும்பத்தில் உள்ள பல சிற்றினங்கள் முக்கியமான உணவு மீன்களாகும், மேலும் சில சிற்றினங்கள் மீன் உற்பத்திக்காக இவற்றின் வாழிட வரம்பிற்கு வெளியே அறிமுகப்படுத்தப்பட்டுள்ளன. 1950களில் விக்டோரியா ஏரியில் அறிமுகப்படுத்தப்பட்ட நன்னீர் நைல் பெர்ச், ஒரு கடுமையான கொன்றுண்ணியாகும். 1950களில் ஏரியின் பூர்வீக மீன்கள் பலவற்றின் பேரழிவிற்கு காரணமாக அமைந்தது. இதனால் பல உள்ளூர் சிக்லிட்கள் அழிந்துவிட்டன.  

## பேரினங்கள்
*லேட்டிடே* குடும்பம் தற்போதுள்ள மூன்று பேரினங்களுடன் அழிந்துபோன பேரினம் ஒன்றினையும் கொண்டுள்ளது:  
- †*இயோலேட்சு* <small>சோர்பினி, 1970</small>
- *கைபோப்டெரசு* <small>கில், 1861</small>
- *லேட்சு* <small>குவியர், 1828</small>
- *சாம்மோபெர்கா* <small>ரிச்சர்ட்சன், 1848</small>
† இந்த உயிரலகு அழிந்துவிட்டதைக் குறிக்கிறது
# மோரோனைடீ



**மோரோனைடீ** (*Moronidae*) என்பது பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். இது, நன்னீர், கடல் நீர் ஆகியவற்றில் வாழும் 6 இனங்களைத் தன்னுள் அடக்கியுள்ளது. இவை பெரும்பாலும், கிழக்கு வட அமெரிக்கா, ஐரோப்பா ஆகியவற்றின் கரையோரப் பகுதிகளில் காணப்படுகின்றன.  

இக் குடும்ப மீன்கள் பொதுவாக 127 சதம மீட்டர் (50 அங்குலம்) வரை வளர்கின்றன. இவற்றுட் சில 178 சமீ (70 அங்) வரை வளர்வது உண்டு. இவை விளையாட்டு மீன்களாகப் பயன்படுவதால் இவை மிகவும் விலை உயர்ந்தவை.
# பேர்சிக்தியைடீ


**பேர்சிக்தியைடீ** *(Percichthyidae)* என்பது, பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். பேர்சிக்தியைடீ என்னும் பெயர் இம் மீன்வகைகளின் பொதுப் பெயரான *பேர்ச்* என்பதைக் குறிக்கும் கிரேக்கச் சொல்லும், *மீன்* என்னும் பொருள்படும் கிரேக்கச் சொல்லான *இக்தியோஸ்* என்பதும் இணைந்து உருவானது.  

இக் குடும்பத்தில் இது வரை 22 இனங்களை உயிரியலாளர்கள் அடையாளம் கண்டுள்ளனர். இவ்வினங்கள் 11 பேரினங்களாக வகுக்கப்பட்டுள்ளன. இவற்றுட் பெரும்பாலானவை நன்னீர் மீன்கள் எனினும், சில கடல் மீன்கள். இக் குடும்ப மீனினங்கள் பல ஆசுத்திரலேசியா, தென்னமெரிக்கா ஆகிய பகுதிகளில் காணப்படுகின்றன. எனினும், இக் குடும்பத்தின் மிகப் பெரிய பேரினமான *சினிப்பேரா* வைச் சேர்ந்த மீனினங்கள் ஆசியாவைத் தாயகமாகக் கொண்டவை.
# மேல்மூடி வகையி



**அக்ரோபொமட்டைடீ** *(Acropomatidae)* பேர்சிஃபார்மசு ஒழுங்கைச் சேர்ந்த ஒரு மீன் குடும்பத்தைக் குறிக்கும். இக் குடும்பம் 33 கடல் மீன் இனங்களை உள்ளடக்கியுள்ளது. இக் குடும்பத்தைச் சேர்ந்த *அக்குரோப்போமா* பேரினத்து மீன்கள் தமது கீழ்ப் பகுதியில் ஒளி உமிழும் உறுப்புக்களைக் கொண்டுள்ளன. எல்லா மிதவெப்ப வலயக் கடல் பகுதிகளிலும், வெப்பவலயக் கடல் பகுதிகளிலும் வாழும் இவை பொதுவாகக் கடலில் பல நூறு மீட்டர்கள் ஆழத்தில் காணப்படுகின்றன.  

இக் குடும்ப மீன்களில் பல அளவில் சிறியவை. பெரும்பாலானவை 15 சதம மீட்டர் நீளத்துக்கு மேல் வளர்வதில்லை ஆயினும், சில 40 சமீ வரை வளர்வதுண்டு.  

## இனங்கள்
இக் குடும்பத்தில் 7 பேரினங்களுள் அடங்கிய 32 இனங்கள் உள்ளன.  

- அக்குரோபோமா பேரினம்
- அப்போகோனோப்சு பேரினம்
- டோர்டர்லீனியா பேரினம்
- மலாக்கிக்தைசு பேரினம்
- நியோசுக்கோம்புரோப்சு பேரினம்
- சினாகுரோப்சு பேரினம்
- வெர்லியசு பேரினம்
# செரானைடீ


**செரானைடீ** *(Serranidae)* பேர்சிஃபார்மசு ஒழுங்கைச் சேர்ந்த பெரிய மீன் குடும்பம் ஆகும். இக் குடும்பத்தில் 64 பேரினங்களில் அடங்கிய 450 இனங்கள் உள்ளன. இவை பல்வேறு அளவுகளில் காணப்படுகின்றன. 110 மில்லிமீட்டர் (4.33 அங்குலம்) நீளம் கொண்ட  
சிறிய மீனான *செரானசு சப்லிகேரியசு* *(Serranus subligarius)* என்னும் இனத்திலிருந்து, 2.4 மீட்டர் (94.5 அங்குலம்) நீளம் வரை வளரக்கூடிய *எப்பினெஃபெலசு இட்டாயாரா* *(Epinephelus itajara)* வரையான இனங்கள் இக் குடும்பத்தில் உள்ளன.  

## இயல்புகள்
ஒளி பொருந்திய நிறங்களைக் கொண்டுள்ள இக் குடும்ப மீன்களில் பல உணவுக்காக வணிக அடிப்படையில் பிடிக்கப்படுகின்றன. இவை, வெப்பவலய, துணை வெப்பவலயப் பகுதிக் கரையோரத் திட்டுகளின் மேல் காணப்படுகின்றன.  

சில் இனங்கள் தவிர்ந்த *செரனைடீ* குடும்ப மீன்கள் அனைத்தும் ஊனுண்ணிகள். இவற்றுட் பல சிறிய மீன்களை உணவாகக் கொள்கின்றன. இவை மறைந்திருந்து உணவைத் தாக்குகின்றன. பவளத்திட்டுக்களில் மறைந்திருக்கும் இவை அவ்வழியே செல்லும் சிறிய மீன்களைப் பிடிக்கின்றன.
# பரமார்த்த குருவின் கதை

**பரமார்த்த குருவின் கதை** (*Guru Paramartha*) என்னும் நூல் வீரமாமுனிவரால் எழுதப்பெற்ற தழுவு நூல் ஆகும். இந்த நகைச்சுவைக் கதைகள் Jean de la Fontaine (1621-1695) எனும் பிரன்சியரால் எழுதப்பட்டது. ஐரோப்பாவில் பிரபலமாக இருந்ததை வீரமாமுனிவர் தமிழ்ப் பண்பாட்டுக்கேற்ப பெயர்த்தார்.  

1728-இல் புதுவையில் "பரமார்த்த குருவின் கதை" என்ற நூல் முதன்முறையாக அச்சிட்டு வெளியிடப்பட்டது.  

இக்கதையில் மிளிர்ந்த நகைச்சுவை, மக்களைப் பெரிதும் கவர்ந்ததால் தெலுங்கு, மலையாளம், கன்னடம் போன்ற தென்னக மொழிகள் பலவற்றிலும் இது வெளிவந்தது.  

## நூலின் முக்கியத்துவம்
இது தமிழில் முதல் முதலாக வந்த நகைச்சுவை இலக்கியம் ஆகும். ஆசிரியரின் காலமான 17-ஆம் நூற்றாண்டில், உரைநடையாக்கம் என்பது அரிதாகவே பின்பற்றப்பட்டது. அனைத்துத் தமிழ் வெளிப்பாடுகளும், பெரும்பாலும் கவிதை நடையிலேயே இருந்தன. பாமரரும் பிறரும் தமிழைக் கற்க, இவரது ஆக்கங்கள் இருந்தன என்பதற்கு இக்கதையே சான்றாகும்.  

## கதைக் களம்
அதிவிவேக குருவுக்கு மட்டி, மடையன், பேதை, மிலேச்சன், மூடன் என்ற ஐந்து சீடர்கள். இவர்களுக்கு ஏற்படும் அனுபவங்களையே இந்நூல் நகைச்சுவையோடு விவரிக்கின்றது.  

## சில வரிகள்

பரமார்த்த குருவின் குதிரையை வர்ணித்து எழுதிய கவிதை :  

**"முன்னே கடிவாளம் மூன்று பேர் தொட்டிழுக்க**  

**பின்னிருந் திரண்டுபேர் தள்ள - எந்நேரம்**  

**வேதம் போம் வாயான் விகடராமன் குதிரை**  

**மாதம் போம் காதம் வழி"**  

## பிற இணைய இணைப்புகள்
- ஆங்கிலத்தில் மொழிபெயர்க்கப்பட்ட கதைகள் உள்ள இணையம்